Ova lekcija počinje poglavljem Projektivne transformacije na strani 155 i obuhvata materijal do poglavlja Kompleksna projektivna prava i cirkularna grupa na strani 163.

Prvo se navodi definicija projektivnog preslikavanja i ovdje obratite pažnju da odgovarajuće preslikavanje izmedju vektorskih prostora treba da bude izomorfizam, a ne samo linearno preslikavanje. Nakon toga se razmatra projektivna grupa, zatim homogene koordinate i projektivna baza. U okviru ovoga treba pogledati i Lemu 5.5 i Propoziciju 5.6.

Projektivna preslikavanja između projektivnih pravih nazivaju se homografijama. Homografija je određena slikom tri tačke sa projektivne prave, s obzirom da tri različite tačke na projektivnoj pravoj čine projektivnu bazu.

Ova lekcija obuhvata i odnos projektivnih i afinih preslikavanja koji je objašnjen Propozicijom 5.7. Nakon toga treba pogledati pojam i osobine unakrsnog količnika tačaka na projektivnoj pravoj i u okviru toga Propozicije 6.2, 6.3, Lemu 6.4 i Propoziciju 6.5. Na samom kraju se uvodi i pojam harmonijski spregnutih (ili konjugovanih) parova tačaka.

Ovom lekcijom se kurs završava.

U ovoj lekciji se prvo nastavlja analiza pojma projektivne kompletizacije afinog prostora.

Počinje se sa dijelom Afine prave, projektivne prave u kome se analizira odnos afinih pravih i projektivnih pravih pri projektivnoj kompletizaciji (presjeci, paralelnost). Obratite pažnju na dio na strani 150 u kome se ukazuje da izbor beskonačnosti (tačke, projektivne prave, ...) nije jednoznačan, već beskonačnost možemo da biramo u zavisnosti od konrektnog zadatka.

U okviru ove lekcije treba pogledati Papusovu u Dezargovu teoremu u projektivnoj geometriji (sa dokazima). U okviru ove lekcije treba takođe naučiti pojam projektivne dualnosti na strani 153, kao i dokaz obrnutog smjera Dezargove teoreme koji se oslanja na projektivnu dualnost, sve do poglavlja Projektivne transformacije na strani 155.